pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- แผนแก้ปัญหายาเสพติดในภาคเหนือแบบเบ็ดเสร็จ
วันพฤหัสบดีที่ 8 พฤศจิกายน 2561
แผนแก้ปัญหายาเสพติดในภาคเหนือแบบเบ็ดเสร็จ
รัฐบาลจัดทําแผนแก้ไขปัญหายาเสพติดชายแดนภาคเหนือแบบเบ็ดเสร็จ ปี 2562 – 2564 ประกอบด้วย การตั้งศูนย์ปฏิบัติการสํารวจข้อมูลปัญหาในหมู่บ้าน และสร้างระบบบริหารที่มีประสิทธิภาพ สกัดกั้นยาเสพติดและสารตั้งต้น
เสาร์ที่ 3 พ.ย.61
แผนแก้ปัญหายาเสพติดในภาคเหนือแบบเบ็ดเสร็จ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดทําแผนแก้ไขปัญหายาเสพติดชายแดนภาคเหนือแบบเบ็ดเสร็จ ปี 2562 – 2564 ประกอบด้วย การตั้งศูนย์ปฏิบัติการสํารวจข้อมูลปัญหาในหมู่บ้าน และสร้างระบบบริหารที่มีประสิทธิภาพ สกัดกั้นยาเสพติดและสารตั้งต้น เช่น ใช้เทคโนโลยีเข้ามาช่วยตรวจจับใบหน้าหรือแผ่นป้ายทะเบียนรถยนต์ พัฒนาชุดปฏิบัติการสืบสวนปราบปราม ติดกล้องแบบซ่อนพรางในพื้นที่สําคัญ ป้องกันปัญหาการแพร่ระบาดในโรงเรียน โรงงาน และส่งเสริมการทํากิจกรรมชุมชน บําบัดรักษาผู้เสพยา พัฒนาผู้นําหน่วยงานรัฐและอาสาพัฒนาชุมชนให้มีส่วนร่วมในการแก้ไขปัญหา และสนับสนุนให้มีกลไกการทํางานทุกระดับเพื่อขจัดยาเสพติดให้สําเร็จได้อย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-‘ถาวร’ เผย ทุกเที่ยวบินขึ้น-ลงด้วยความปลอดภัย ก่อน ‘ฮากิบิส’ ถล่มญี่ปุ่น
วันเสาร์ที่ 12 ตุลาคม 2562
‘ถาวร’ เผย ทุกเที่ยวบินขึ้น-ลงด้วยความปลอดภัย ก่อน ‘ฮากิบิส’ ถล่มญี่ปุ่น
‘ถาวร’ เผย ทุกเที่ยวบินขึ้น-ลงด้วยความปลอดภัย ก่อน ‘ฮากิบิส’ ถล่มญี่ปุ่น
เมื่อวันที่ 12 ตุลาคม 2562 นายถาวร เสนเนียม รัฐมนตรีช่วยว่าการกระทรวงคมนาคมเปิดเผยว่า นายสุเมธ ดํารงชัยธรรม กรรมการผู้อํานวยการใหญ่ (ดีดี) การบินไทย ได้รายงานให้ทราบว่า การเตรียมการรับมือพายุไต้ฝุ่นฮากิบิส ที่เข้าประเทศญี่ปุ่นวันเดียวกันนี้ ได้มีการวางแผนร่วมกันแบบบูรณาการ เที่ยวบินวันนี้ ผ่านไปด้วยความเรียบร้อยและปลอดภัยทุกเที่ยวบิน โดยเที่ยวบินทั้งหมดที่ศูนย์ปฏิบัติการการบินไทย (TOCC-THAI Operations Control Centre) ที่กรุงเทพฯ วางแผนร่วมกับสถานีที่เกี่ยวข้อง สําหรับเที่ยวบินในวันเดียวกันนี้ สามารถออกเดินทางในคืนวันศุกร์ที่ 11 ตลุาคม ตามเวลาไปลงสนามบินเรียบร้อย และวิ่งขึ้นก่อนเวลาด้วยความปลอดภัย สามารถบินกลับขึ้นมาก่อนพายุเข้าได้ทุกเที่ยวบิน ตามแผนงาน ได้แก่ ขาไป TG 622 TG 672 TG 646 TG 660 TG 682 TG 676 และขากลับ TG 645 TG683 TG641 TG643
ทั้งนี้ ได้รับความร่วมมืออย่างดีจากนักบินลูกเรือที่ทําการบิน ด้วยความระมัดระวัง ดูแลผู้โดยสารตลอดการเดินทาง ผู้โดยสารได้รับข่าวสารจากฝ่ายประชาสัมพันธ์ของบริษัท ที่ประสานงานกับ TOCC อย่างใกล้ชิด รวมทั้งทีมงาน (ไทย คอนเท็ค เซนเตอร์) และสถานีได้แจ้งผู้โดยสารให้ทราบกําหนดการล่วงหน้าของเที่ยวบิน ออกเดินทางล่วงหน้า และเที่ยวบินที่ล่าช้าออกเดินทาง ทําให้เป็นไปโดยเรียบร้อย
รัฐบาลไทย-ข่าวทำเนียบรัฐบาล-กรมทางหลวงก่อสร้างทางหลวงหมายเลข 410 สายปัตตานี - ยะลา - อำเภอเบตง ตอน 1 เปิดให้สัญจรแล้ว
วันอังคารที่ 10 ตุลาคม 2560
กรมทางหลวงก่อสร้างทางหลวงหมายเลข 410 สายปัตตานี - ยะลา - อําเภอเบตง ตอน 1 เปิดให้สัญจรแล้ว
กรมทางหลวง (ทล.) กระทรวงคมนาคม ดําเนินการโครงการก่อสร้างทางหลวงหมายเลข  410 สายปัตตานี - ยะลา - อําเภอเบตง ตอน 1 เพื่ออํานวยความสะดวกด้านการขนส่งสินค้าระหว่างประเทศไทยและประเทศมาเลเซีย ที่ผ่านด่านชายแดนอําเภอเบตง จังหวัดยะลา
ซึ่งเป็นโครงสร้างพื้นฐานสําคัญของการพัฒนาพื้นที่ 3 จังหวัดชายแดนใต้ ตามนโยบายของรัฐบาล เพื่อเพิ่มมูลค่าด้านเศรษฐกิจการค้า และรองรับการเข้าสู่ประชาคมอาเซียน ปัจจุบันการก่อสร้างแล้วเสร็จและเปิดให้สัญจรแล้ว
กระทรวงคมนาคมได้กําหนดยุทธศาสตร์การเชื่อมโยงโครงข่ายระบบขนส่งภายในประเทศ และพัฒนาจุดเชื่อมต่อกับประเทศเพื่อนบ้าน โดยพัฒนาโครงสร้างพื้นฐานด้านคมนาคมขนส่งเชื่อมโยงพื้นที่ทางเศรษฐกิจที่มีศักยภาพ เพื่อยกระดับคุณภาพชีวิตของประชาชน และเพิ่มขีดความสามารถในการแข่งขันของประเทศ โดย ทล. ได้ดําเนินการโครงการก่อสร้างทางหลวงหมายเลข 410 สายปัตตานี - ยะลา - อําเภอเบตง ตอน 1 ระหว่าง กม.41+265.000 สิ้นสุดที่ กม.50+414.190 รวมระยะทาง 9.149 กิโลเมตร ลักษณะเป็นมาตรฐานทางชั้น 1 ขนาด 4 ช่องจราจร ผิวจราจรและไหล่ทางแอสฟัลต์คอนกรีต ช่องจราจรกว้างช่องละ 3.50 เมตร เกาะกลางกว้าง 4.20 เมตร ไหล่ทางด้านนอกกว้าง 2.50 เมตร รวมความกว้างข้างละ 9.50 เมตร ซึ่งการก่อสร้างแล้วเสร็จและเปิดให้ประชาชนสัญจรแล้ว ส่งผลให้การขนส่งสินค้าระหว่างประเทศไทยและประเทศมาเลเซีย ที่ผ่านด่านชายแดนอําเภอเบตง มีความสะดวกช่วยเพิ่มมูลค่าด้านเศรษฐกิจการค้า และรองรับการเข้าสู่ประชาคมอาเซียน สามารถสอบถามข้อมูลเพิ่มเติมได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-รมว.แรงงาน นำทีม ฝึกอาชีพโครงการเพิ่มศักยภาพผู้มีรายได้น้อยฯ จ.นนทบุรี
วันพุธที่ 30 พฤษภาคม 2561
รมว.แรงงาน นําทีม ฝึกอาชีพโครงการเพิ่มศักยภาพผู้มีรายได้น้อยฯ จ.นนทบุรี
รมว.แรงงาน เยี่ยมชมการฝึกอาชีพโครงการเพิ่มศักยภาพแรงงานผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต ทุกหน่วยงานในสังกัดกระทรวงแรงงาน บูรณาการการทํางานร่วมกันอย่างเป็นระบบ
วันที่ 30 พฤษภาคม 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วยนายจรินทร์ จักกะพาก ปลัดกระทรวงแรงงาน และคณะผู้บริหารกระทรวงแรงงาน เข้าเยี่ยมชมการฝึกอาชีพโครงการเพิ่มศักยภาพแรงงานผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต ณ สํานักงานพัฒนาฝีมือแรงงานจังหวัดนนทบุรี
พล.ต.อ. อดุลย์ฯ กล่าวว่า กระทรวงแรงงานได้รับมอบหมายให้ดําเนินการโครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐ เพื่อสร้างงาน สร้างอาชีพ เพิ่มรายได้ และความมั่นคงในชีวิต ตามยุทธศาสตร์ชาติ 20 ปี (พ.ศ. 2560 – 2564) ด้านการสร้างโอกาสและความเสมอภาคเท่าเทียมทางสังคม ที่มุ่งเป้าฝึกอาชีพผู้มีรายได้น้อยที่ลงทะเบียนกว่า 6 แสนราย โดยได้มอบหมายให้กรมการจัดหางาน สนับสนุนการจัดหางานให้แก่ผู้ที่มีรายได้น้อย และส่งเสริมการรับงานกลับไปทําที่บ้าน กรมสวัสดิการและคุ้มครองแรงงาน และสํานักงานประกันสังคม ดูแลให้ความคุ้มครองและส่งเสริมการเข้าสู่ระบบประกันสังคมให้แก่ผู้มีรายได้น้อย กรมพัฒนาฝีมือแรงงาน ดําเนินการด้านการฝึกอาชีพ เพื่อเพิ่มทักษะให้แก่ผู้มีรายได้น้อยที่ลงทะเบียนฝึกอาชีพในหลักสูตรต่างๆ เพื่อพัฒนาคุณภาพชีวิตผู้มีรายได้น้อยอย่างครอบคลุมทั่วถึง ตามนโยบายเร่งด่วนของกระทรวงแรงงาน ด้านการยกระดับทักษะฝีมือแรงงาน
จากนั้น รมว.แรงงาน ได้เยี่ยมชมการฝึกอาชีพโครงการเพิ่มศักยภาพแรงงานผู้มีรายได้น้อยที่ลงทะเบียนสวัสดิการแห่งรัฐเพื่อสร้างงาน สร้างอาชีพ เพิ่มรายได้ และความมั่นคงในชีวิต ณ สํานักงานพัฒนาฝีมือแรงงานจังหวัดนนทบุรี (สนพ.นนทบุรี) ซึ่งผู้มีรายได้น้อยในจังหวัดนนทบุรีที่แจ้งความประสงค์ฝึกอาชีพ มีจํานวนทั้งสิ้น 4,157 คน โดย สนพ.นนทบุรีได้ดําเนินการฝึกอบรม รวม 6 รุ่น จํานวน 100 คน ในสาขาต่างๆ ได้แก่ การประกอบอาหารไทย (อาหารจานเดียว) การทําศิลปะประดิษฐ์ ได้แก่ การตกแต่งผ้าไทย เก้าอี้ยางรถยนต์ ประดิษฐ์ดอกไม้จากธนบัตร ดอกไม้ประดิษฐ์ นอกจากนี้ยังมีการเชื่อมโยงข้อมูลระบบตู้งาน (Job Box) ของกรมการจัดหางาน เน้นมีงานทํา มีรายได้ เพื่อให้ผู้รายได้น้อยสามารถเลือกดูตําแหน่งงานว่างได้ และยังได้ร่วมกับสํานักงานปลัดกระทรวง ในการให้ข้อมูลการส่งเสริมการใช้สิทธิประโยชน์ต่างๆ ที่เกี่ยวข้องกับผู้มีรายได้น้อยอีกด้วย
+++++++++++++++++++++++++++
รัฐบาลไทย-ข่าวทำเนียบรัฐบาล-สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส
วันอังคารที่ 9 มิถุนายน 2563
สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส
สธ. เตือนประชาชนยกการ์ดอีกครั้ง คุมเข้มโรงหนัง-ฟิตเนส
กระทรวงสาธารณสุข เผยผลสํารวจสาเหตุประชาชนการ์ดตก 3 อันดับแรก คือ จากการพบผู้ติดเชื้อลดลง รู้สึกว่ามีความเสี่ยงต่ํา กิจวัตรประจําวันไม่เอื้ออํานวย พร้อมตรวจเข้มโรงภาพยนตร์ ฟิตเนส ต้องเว้นระยะห่าง ลดความเสี่ยงต่อการแพร่เชื้อ ขอความร่วมมือประชาชนประเมินมาตรการป้องกันโรคผ่าน “ไทยชนะ”
วันนี้ (9 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย แถลงข่าวผลการสํารวจการป้องกันการแพร่ระบาดของโรคโควิด-19 จากผู้ตอบแบบสอบถาม 25,623 ราย ระหว่างวันที่ 22-28 พ.ค.2563 พบว่า เหตุผล 3 อันดับแรกที่ประชาชนการ์ดตก คือ ร้อยละ 57.4 ระบุว่ามีจํานวนผู้ติดเชื้อลดลงควบคุมการระบาดได้ดีขึ้น ร้อยละ 36.6 รู้สึกว่าตัวเองมีความเสี่ยงในการติดเชื้อต่ํา และร้อยละ 28.4 บอกว่ากิจวัตรประจําวันไม่เอื้ออํานวย จึงขอย้ําเตือนประชาชนต้องตระหนักในการป้องกันตนเอง เมื่อเดินทางไปในพื้นที่สาธารณะ ต้องสวมหน้ากากผ้าหรือหน้ากากอนามัยตลอดเวลา หมั่นล้างมือ และเว้นระยะห่าง
แพทย์หญิงพรรณพิมลกล่าวต่อว่า มาตรการความปลอดภัยในการให้บริการของโรงภาพยนตร์และสถานออกกําลังกาย ซึ่งได้รับการผ่อนปรนในระยะที่ 3 และมีประชาชนออกไปใช้บริการจํานวนมาก ได้มีมาตรการหลักและมาตรการเฉพาะเพื่อป้องกันการแพร่ระบาดของโรคโควิด 19 ตามแนวทางที่ ศบค.กําหนดไว้ รวมทั้งในส่วนของโรงภาพยนตร์ให้นําเทคโนโลยีเข้ามาเสริมเรื่องการจองที่นั่ง การออกบัตรชมภาพยนตร์ออนไลน์ และการชําระเงินออนไลน์ ส่วนสถานออกกําลังกายหรือฟิตเนส จะมีทั้งมาตรการการทําความสะอาดส่วนรวมที่ทางฟิตเนสจะดูแลทําความสะอาดสถานที่และอุปกรณ์ออกกําลังกาย รวมทั้งเพิ่มมาตรการส่วนตัวให้ผู้ใช้บริการต้องร่วมทําความสะอาดจุดสัมผัสอุปกรณ์ออกกําลังกายที่ตัวเองใช้ เพื่อให้มีการทําความสะอาดทุกครั้งหลังใช้งาน
สําหรับมาตรการหลักของโรงภาพยนตร์ แต่ละแห่งจะเน้นการทําความสะอาดจุดสัมผัสต่างๆ จัดจุดล้างมือให้กับผู้ใช้บริการ เว้นระยะห่างที่นั่งสําหรับรอเข้าชมและที่นั่งในโรงภาพยนตร์ การคัดกรองผู้ใช้บริการและพนักงานผู้ให้บริการอย่างต่อเนื่อง รวมทั้งการติดตามผ่านแพลตฟอร์มไทยชนะ ส่วนมาตรการเฉพาะจะเน้นการทําความสะอาดระบบปรับอากาศอย่างสม่ําเสมอ เว้นระยะห่างที่นั่งชมภาพยนตร์ 2 เว้น 2 และเว้นระยะแถวเว้นแถว ที่สําคัญจะต้องงดจัดกิจกรรม อีเวนต์ คอนเสิร์ต ทั้งในโรงภาพยนตร์และด้านนอกโรงภาพยนตร์เพื่อลดการรวมตัวของประชาชน และจัดพื้นที่จําหน่ายอาหารและเครื่องดื่มให้เป็นไปตามมาตรฐานที่กําหนด
นอกจากนี้ ขอเชิญชวนประชาชนที่ไปใช้บริการได้ร่วมกันประเมินมาตรฐานการให้บริการของโรงภาพยนตร์และสถานออกกําลังกายผ่านแพลตฟอร์มไทยชนะ เพื่อเป็นข้อมูลกลับมาให้กรมอนามัย ติดตามตรวจสอบเพื่อประเมินการให้บริการของสถานบริการต่างๆ ให้เกิดความปลอดภัยตามที่กําหนด
**************************** 9 มิถุนายน 2563
รัฐบาลไทย-ข่าวทำเนียบรัฐบาล-นายกรัฐมนตรีพอใจการเตรียมความพร้อมของไทย ในการเป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15  ณ สนามช้าง อินเตอร์เนชั่นแนล เซอร์กิต จ.บุรีรัมย์
วันจันทร์ที่ 7 พฤษภาคม 2561
นายกรัฐมนตรีพอใจการเตรียมความพร้อมของไทย ในการเป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15  ณ สนามช้าง อินเตอร์เนชั่นแนล เซอร์กิต จ.บุรีรัมย์
นายกรัฐมนตรีตรวจเยี่ยมการเตรียมความพร้อมของประเทศไทยในการเป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15 รายการ PTT Thailand Grand Prix ณ สนามช้าง อินเตอร์เนชั่นแนล เซอร์กิต จังหวัดบุรีรัมย์
วันนี้ (7 พฤษภาคม 2561) เวลา 16.20 น. พลเอกประยุทธ์ จันทร์โอชา นายกรัฐมนตรี ตรวจเยี่ยมการเตรียมความพร้อมของประเทศไทยในการเป็นเจ้าภาพจัดการแข่งขันจักรยานยนต์ชิงแชมป์โลก สนามที่ 15 รายการ PTT Thailand Grand Prix ณ บุรีรัมย์ อินเตอร์เนชั่นแนล เซอร์กิต หรือ ช้าง อินเตอร์เนชั่นแนล เซอร์กิต จังหวัดบุรีรัมย์ ซึ่งมีนายอนุสรณ์ แก้วกังวาล ผู้ว่าราชการจังหวัดบุรีรัมย์ นายเนวิน ชิดชอบ ประธานสโมสรฟุตบอลบุรีรัมย์ ยูไนเต็ด นายตนัยศิริ ชาญวิทยารมณ์ กรรมการผู้อํานวยการสนามช้าง อินเตอร์เนชั่นแนล เซอร์กิต ให้การต้อนรับ และนําเสนอการเตรียมพร้อมของจังหวัดบุรีรัมย์ในทุกด้าน โดยได้เยี่ยมชมห้องควบคุมการแข่งขัน หรือเรซคอนโทรลที่ทันสมัยที่สุดในโลก รวมถึงส่วนต่าง ๆ ที่มีความสําคัญต่อการจัดการแข่งขัน โดยนายกรัฐมนตรีมีความพึงพอใจในศักยภาพและการเตรียมความพร้อมที่มีมาตรฐาน ซึ่งจะเป็นการสร้างชื่อเสียงและเม็ดเงินเข้าประเทศ นอกจากนี้ ยังช่วยกระจายรายได้ให้ประชาชน จากการนํานักท่องเที่ยวมาสู่ประเทศไทย และยังเป็นการเผยแพร่ประชาสัมพันธ์ภาพลักษณ์ของประเทศไทยให้คนทั่วโลกได้เห็นศักยภาพและความพร้อมในการเป็นเมืองท่องเที่ยวด้านกีฬาอีกด้วย
---------------------
สํานักโฆษก
รัฐบาลไทย-ข่าวทำเนียบรัฐบาล-ยธ.หาแนวทางการให้ความช่วยเหลือประชาชนที่ไม่ได้รับความเป็นธรรมจากการเป็นหนี้นอกระบบ
วันพฤหัสบดีที่ 19 ตุลาคม 2560
ยธ.หาแนวทางการให้ความช่วยเหลือประชาชนที่ไม่ได้รับความเป็นธรรมจากการเป็นหนี้นอกระบบ
นางกรรณิการ์ แสงทอง รองปลัดกระทรวงยุติธรรม เป็นประธานการประชุมหารือเพื่อรับทราบถึงปัญหาหนี้นอกระบบ
เมื่อวันพุธที่ ๑๘ ตุลาคม ๒๕๖๐ เวลา ๑๔.๐๐ น.
นางกรรณิการ์ แสงทอง รองปลัดกระทรวงยุติธรรม
เป็นประธานการประชุมหารือเพื่อรับทราบถึงปัญหาหนี้นอกระบบ
เพื่อใช้เป็นแนวทางในการแก้ไขปัญหาและให้ความช่วยเหลือประชาชนที่ไม่ได้รับความเป็นธรรม
จากหนี้นอกระบบ
ทั้งนี้ ที่ประชุมได้มอบหมายให้แต่ละหน่วยงานจัดทําขั้นตอน กระบวนการไกล่เกลี่ย
รวมถึง สิทธิของลูกหนี้และเจ้าหนี้ให้ได้รับความเป็นธรรมจากหนี้นอกระบบ
ซึ่งจะเป็นแนวทางให้ประชาชนได้รับความเป็นธรรมจากหนี้นอกระบบต่อไป
โดยมี พ.ต.ท.วิชัย สุวรรณประเสริฐ เลขานุการศูนย์ช่วยเหลือลูกหนี้และประชาชนที่ไม่ได้รับ
ความเป็นธรรม กระทรวงยุติธรรม
นายเกิดโชค เกษมวงศ์จิตร ผู้เชี่ยวชาญเฉพาะด้านไกล่เกลี่ยระงับข้อพิพาท กรมคุ้มครองสิทธิและเสรีภาพ
นางเพ็ญรวี มาแสง ผู้อํานวยการสํานักฟื้นฟูกิจการของลูกหนี้ กรมบังคับคดี
และผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๔ ชั้น ๘ อาคาราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัย ในพื้นที่จังหวัดเพชรบุรี จังหวัดประจวบคีรีขันธ์ และจังหวัดชุมพร
วันอาทิตย์ที่ 16 ธันวาคม 2561
กระทรวงยุติธรรม โดยกรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัย ในพื้นที่จังหวัดเพชรบุรี จังหวัดประจวบคีรีขันธ์ และจังหวัดชุมพร
กรมบังคับคดีจัดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัย ในพื้นที่จังหวัดเพชรบุรี จังหวัดประจวบคีรีขันธ์ และจังหวัดชุมพร
เมื่อวันเสาร์ที่ ๑๕ ธันวาคม ๒๕๖๑ กรมบังคับคดี โดยสํานักงานบังคับคดีจังหวัดชุมพรร่วมกับสถาบันการเงินและบริษัทเอกชน จัดโครงการมหกรรมไกล่เกลี่ยข้อพิพาทชั้นบังคับคดี เพื่อช่วยเหลือลูกหนี้ผู้ประสบอุทกภัยในพื้นที่จังหวัดเพชรบุรี จังหวัดประจวบคีรีขันธ์ และจังหวัดชุมพร โดยมีนายสมพร ปัจฉิมเพชร รองผู้ว่าราชการจังหวัดชุมพร เป็นประธานเปิดโครงการ ซึ่งมีนางสาวปนัดดา สินธุวิสุทธ์ ผู้ตรวจราชการกรม พร้อมด้วยนายสุวิพัฒน์ พูลทองคํา ผู้อํานวยการสํานักงานบังคับคดีจังหวัดสุราษฎร์ธานี ในฐานะหัวหน้าศูนย์ปฏิบัติการของสํานักงานบังคับคดีกลุ่มจังหวัดที่ ๘ (Sandbox) นายพูมบัณฑิต ผิวสอาด ผู้อํานวยการสํานักงานบังคับคดีจังหวัดชุมพร นายดุษดี โรจนวิภาต ผู้อํานวยการสํานักงานบังคับคดีจังหวัดประจวบคีรีขันธ์ เข้าร่วมสังเกตการณ์การไกล่เกลี่ยข้อพิพาทชั้นบังคับคดี และดูแลการปฏิบัติงานของเจ้าหน้าที่ ณ ห้องลอฟท์ มาเนีย โรงแรมลอฟท์ มาเนีย บูทีค โฮเทล โดยมีสถาบันการเงิน และบริษัทเอกชนเข้าร่วมมหกรรมไกล่เกลี่ยข้อพิพาทชั้นบังคับคดี จํานวน ๙ แห่ง ได้แก่ ธนาคารทหารไทย จํากัด (มหาชน) ธนาคารออมสิน ธนาคาร กรุงไทย จํากัด (มหาชน) บริษัท อยุธยา แคปปิตอล ออโต้ ลีส จํากัด (มหาชน) บริษัท บัตรกรุงไทย จํากัด (มหาชน) บริษัท โตโยต้า ลีสซิ่ง (ประเทศไทย) จํากัด บริษัท เจเอ็มที เน็ทเวอร์ค เซอร์วิสเซ็ส จํากัด (มหาชน) บริษัท บริหารสินทรัพย์ เจ จํากัด และบริษัท บริหารสินทรัพย์ กรุงเทพพาณิชย์ จํากัด (มหาชน)
​ การจัดมหกรรมการไกล่เกลี่ยข้อพิพาทชั้นบังคับคดีในครั้งนี้เพื่อเป็นการเปิดโอกาสให้เจ้าหนี้และลูกหนี้ได้มีโอกาสเจรจาไกล่เกลี่ยหนี้สิน และหาแนวทางการชําระหนี้ให้กับลูกหนี้ที่อยู่ในชั้นบังคับคดีและเพิ่มโอกาสในการชําระหนี้ของลูกหนี้ อันจะเป็นการลดปริมาณคดีที่เข้าสู่การบังคับคดี ลดการถูกยึดทรัพย์สิน อายัดทรัพย์สิน ของลูกหนี้ เปิดโอกาสเข้าสู่การไกล่เกลี่ยชั้นบังคับคดี ซึ่งมีลูกหนี้เข้าสู่กระบวนการไกล่เกลี่ยฯ จํานวน ๑๓๐ ราย ทุนทรัพย์ ๖๘,๒๒๑,๖๐๖.๓๒ บาท ไกล่เกลี่ยสําเร็จ ๑๑๕ เรื่อง ทุนทรัพย์ ๕๙,๕๖๗,๐๘๘.๒๐ บาท ไกล่เกลี่ยไม่สําเร็จ ๑๔ เรื่อง ทุนทรัพย์ ๘,๖๒๐,๔๙๑.๑๙ บาท รอผลการพิจารณาของเจ้าหนี้ ๑ เรื่อง ทุนทรัพย์ ๓๔,๐๒๖.๙๓ บาท เนื่องจากลูกหนี้มาเมื่อตอนเจ้าหน้าที่มาร่วมมหกรรมกลับไปแล้ว ร้อยละความสําเร็จของเรื่องที่เข้าสู่กระบวนการไกล่เกลี่ยคิดเป็นร้อยละ ๘๘.๔๖%
รัฐบาลไทย-ข่าวทำเนียบรัฐบาล-สธ. พัฒนาศูนย์มะเร็งเฉลิมพระเกียรติจุฬาภรณ์ร้อยเอ็ด หนี่งเดียวในตะวันออกเฉียงเหนือ ​
วันพฤหัสบดีที่ 23 มีนาคม 2560
สธ. พัฒนาศูนย์มะเร็งเฉลิมพระเกียรติจุฬาภรณ์ร้อยเอ็ด หนี่งเดียวในตะวันออกเฉียงเหนือ ​
กระทรวงสาธารณสุข พัฒนาศูนย์มะเร็งเฉลิมพระเกียรติจุฬาภรณ์ร้อยเอ็ดสู่ระดับสากลต้นแบบ หนึ่งเดียวในภาคตะวันออกเฉียงเหนือ เน้นทั้งการส่งเสริม ป้องกัน รักษา คัดกรองมะเร็งเชิงรุกในโรงพยาบาลอําเภอทุกแห่ง ช่วยให้การรักษาเร็วขึ้นหายขาดได้ถึงร้อยละ 90 ในปี 2560
วันนี้ (23 มีนาคม 2560) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมคณะ ตรวจเยี่ยมให้กําลังใจ รับฟังปัญหาอุปสรรคในการทํางาน และผลการดําเนินงานด้านสาธารณสุข ของสถานบริการในสังกัดที่จังหวัดร้อยเอ็ดให้สัมภาษณ์ว่า กระทรวงสาธารณสุข ได้เร่งรัดปฏิรูประบบบริการตามแผนพัฒนาระบบบริการ(Service plan)เพื่อลดความเหลื่อมล้ําการเข้าถึงบริการ ให้บริการได้ครอบคลุมทั่วถึงในทุกพื้นที่ของประเทศ โดยที่จังหวัดร้อยเอ็ด ได้เพิ่มศักยภาพในด้านการดูแลรักษาผู้ป่วยโรคมะเร็งที่เป็นปัญหาสําคัญของพื้นที่ เปิดศูนย์มะเร็งเฉลิมพระเกียรติจุฬาภรณ์ โรงพยาบาลร้อยเอ็ด ซึ่งได้รับนามพระราชทานจากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารีฯ ตั้งแต่ปี 2553 โดยความร่วมมือระหว่างโรงพยาบาลจุฬาภรณ์ กระทรวงสาธารณสุข และสํานักงานหลักประกันสุขภาพแห่งชาติ ภายใต้การดําเนินงานศูนย์ความร่วมมือเพื่อการป้องกันควบคุมโรคมะเร็ง
ปัจจุบันโรงพยาบาลร้อยเอ็ดพัฒนาศูนย์โรคมะเร็งครบวงจรภายใต้ความร่วมมือระดับสากล โดยได้รับความร่วมมือจากสถาบันM.D. Anderson Cancer Centerซึ่งเป็นสถาบันการแพทย์ด้านมะเร็งอันดับ 1 ของโลก ณ มหาวิทยาลัยเท็กซัส สหรัฐอเมริกาและจุฬาลงกรณ์มหาวิทยาลัย และการพัฒนาบุคลากรร่วมกับศูนย์วิจัยมะเร็งนานาชาติขององค์การอนามัยโลก (WHO-IARC)ณ ประเทศฝรั่งเศส ทั้งนี้ เพื่อพัฒนาการดูแลรักษาผู้ป่วยแบบครบวงจรของศูนย์มะเร็งเฉลิมพระเกียรติจุฬาภรณ์ เป็นต้นแบบหนึ่งเดียวในภาคตะวันออกเฉียงเหนือ เพื่อให้ประชาชนได้รับบริการอย่างเท่าเทียม มีคุณภาพมาตรฐานและลดความเหลื่อมล้ําในการรับบริการได้
ทางด้านนายแพทย์ปิติ ทั้งไพศาล นายแพทย์สาธารณสุขจังหวัดร้อยเอ็ด กล่าวว่า สถานการณ์โรคมะเร็งของจังหวัดร้อยเอ็ด พบปัญหามะเร็งตับและท่อน้ําดีสูงที่สุดในประเทศไทย โดยพบเป็นอันดับหนึ่งในเพศชาย และอันดับสามในเพศหญิง ซึ่งที่ผ่านมาได้สนับสนุนเครื่องตรวจอัลตราซาวด์ให้กับโรงพยาบาลชุมชนทุกอําเภอ โดยจังหวัดร้อยเอ็ดเป็นจังหวัดเดียวที่มีพยาบาลผ่านการอบรมการตรวจอัลตราซาวด์คัดกรองผู้ป่วยมะเร็งตับและท่อน้ําดีได้ จากผลงานปี 2558 คัดกรองผู้ป่วย 4,625 คน พบผู้ป่วยมะเร็งตับและท่อน้ําดีถึง 20 คน มีผู้ป่วยบางรายที่พบเป็นระยะเริ่มต้นและผ่าตัดรักษาหายขาดปัจจุบันผู้ป่วยกลุ่มนี้สามารถใช้ชีวิตประจําวันได้ปกติ
ทั้งนี้ ในปี 2560 จังหวัดร้อยเอ็ดได้จัดโครงการณรงค์คัดกรองป้องกันมะเร็งลําไส้ใหญ่ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช โดยการตรวจอุจจาระด้วยวิธีชีวเคมี (iFOBTหรือFIT)และส่องกล้องตรวจลําไส้ใหญ่ (Colonoscopy)สําหรับประชาชนอายุ 50-75 ปี จํานวน 50,000 รายโดยความร่วมมือระหว่างสํานักงานสาธารณสุขจังหวัดร้อยเอ็ด โรงพยาบาลร้อยเอ็ดและโรงพยาบาลชุมชนทุกแห่ง
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมงานสัมมนา “Thailand-Korea Business Forum”
วันพฤหัสบดีที่ 5 กันยายน 2562
รมว.กระทรวงดิจิทัลฯ ร่วมงานสัมมนา “Thailand-Korea Business Forum”
รมว.กระทรวงดิจิทัลฯ ร่วมงานสัมมนา “Thailand-Korea Business Forum”
p.p1 {margin: 0.0px 0.0px 1.0px 0.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 1.0px 0.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 1.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมประชุมและกล่าวปาฐกถาพิเศษในงานสัมมนา “Thailand-Korea Business Forum” โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และนายมุน แช อิน ประธานาธิบดีสาธารณรัฐเกาหลี เป็นประธานร่วมฯ ณ ห้องแกรนด์ บอลรูม โรงแรมอินเตอร์คอนติเนนตัล กรุงเทพฯ เมื่อวันที่ 2 กันยายน 2562 จัดโดยสํานักงานคณะกรรมการส่งเสริมการลงทุน (BOI) ซึ่งการเยือนไทยครั้งนี้ของประธานาธิบดีสาธารณรัฐเกาหลีได้นํานักธุรกิจชั้นนํากว่า 100 บริษัทร่วมคณะมาด้วย ซึ่งไทยในฐานะสมาชิกอาเซียนและดํารงตําแหน่งประธานในปีนี้ เห็นว่า นโยบายดังกล่าวมีความสําคัญอย่างยิ่งต่อภูมิภาคในการสร้างประโยชน์ร่วมกันในอนาคต โดยเฉพาะด้านเศรษฐกิจ รัฐบาลตระหนักถึงความสําคัญของสาธารณรัฐเกาหลี โดยเฉพาะด้านการค้า และการลงทุน ด้วยความโดดเด่นด้านเทคโนโลยีและนวัตกรรม นักลงทุนเกาหลีจึงเป็นหนึ่งในนักลงทุนต่างชาติที่สําคัญ และเป็นประเทศเป้าหมายในการสร้างความร่วมมือกับไทยมาโดยตลอด
***************
รัฐบาลไทย-ข่าวทำเนียบรัฐบาล-นรม. รับทราบรายงานกรณีเหตุระเบิด บริเวณ ร.พ. พระมงกุฎเกล้า พร้อมให้หน่วยงานที่เกี่ยวข้องเร่งตรวจสอบ
วันจันทร์ที่ 22 พฤษภาคม 2560
นรม. รับทราบรายงานกรณีเหตุระเบิด บริเวณ ร.พ. พระมงกุฎเกล้า พร้อมให้หน่วยงานที่เกี่ยวข้องเร่งตรวจสอบ
ระเบิดในโรงพยาบาล
วันนี้ (22 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานจาก รัฐมนตรีว่าการกระทรวงกลาโหมและผู้บัญชาการ ทหารบกแล้วถึง กรณีเหตุระเบิดบริเวณ ห้องจ่ายยานายทหารสัญญาบัตร ชั้น 1 อาคารเฉลิมพระเกียรติของโรงพยาบาลพระมงกุฎเกล้า ในช่วงสายวันนี้ โดยมีผู้บาดเจ็บ เล็กน้อย ประมาณ 24 ราย
"เบื้องต้น ทางโรงพยาบาลได้ควบคุมพื้นที่ เกิดเหตุได้ เป็นที่เรียบร้อยแล้ว โดย นายกรัฐมนตรีได้สั่งการให้หน่วยงานที่เกี่ยวข้องดูแล ผู้บาดเจ็บ อย่างเต็มที่ และ ให้เร่งตรวจสอบหาสาเหตุที่แท้จริง ต่อไป"
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ตรวจราชการประจำปีงบประมาณ 2562 รอบที่ 2 ณ สำนักงานอุตสาหกรรมจังหวัดฉะเชิงเทรา
วันพฤหัสบดีที่ 12 กันยายน 2562
หัวหน้าผู้ตรวจราชการกระทรวงอุตสาหกรรม ตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดฉะเชิงเทรา
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดฉะเชิงเทรา
ฉะเชิงเทรา : 11 กันยายน 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ตรวจราชการประจําปีงบประมาณ 2562 รอบที่ 2 ณ สํานักงานอุตสาหกรรมจังหวัดฉะเชิงเทรา โดยมีนายประเสริฐ สีน้ําเพชร อุตสาหกรรมจังหวัดฉะเชิงเทรา พร้อมด้วยเจ้าหน้าที่ที่เกี่ยวข้อง รายงานผลการปฏิบัติราชการ รวมทั้งปัญหาอุปสรรคที่พบจากการดําเนินการตลอดปีงบประมาณ 2562
ต่อมาหัวหน้าผู้ตรวจราชการฯ ได้ลงพื้นที่เพื่อตรวจสอบข้อเท็จจริง กรณีชาวบ้านตําบลท่าถ่าน อําเภอพนมสารคาม ยื่นหนังสือร้องเรียนต่อรัฐมนตรีว่าการกระทรวงอุตสาหกรรม เนื่องจากได้รับความเดือดร้อนการประกอบกิจการโรงงานของห้างหุ้นส่วนจํากัด บานาน่า ดีสโพเซิล ซึ่งเป็นโรงงานลําดับที่ 106 ประกอบกิจการนําน้ํามันและตัวทําละลายที่ใช้แล้วมาผลิตเป็นเชื้อเพลิงทดแทน เชื้อเพลิงผสม นํากรดและด่างที่ใช้งานแล้วมาผ่านกรรมวิธีทางอุตสาหกรรมเพื่อนํากลับมาใช้ประโยชน์ใหม่ โดยน้ําบาดาลที่ชาวบ้านใช้ในการอุปโภคและบริโภคมีการปนเปื้อนของน้ํามันทําให้ไม่สามารถนํามาใช้ได้ ทั้งนี้คณะของหัวหน้าผู้ตรวจราชการฯ ได้ทําการเก็บตัวอย่างน้ําในบ่อสังเกตการณ์ (Monitoring well) ภายในบริเวณโรงงานจํานวน 2 จุด และในบ่อน้ําตื้นของชาวบ้านที่อาศัยอยู่รอบบริเวณโรงงานอีก 2 จุด เพื่อส่งทําการตรวจวัดวิเคราะห์ และจะนําผลที่ได้ไปประกอบพิจารณาดําเนินการต่อไป
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม 2563
วันพฤหัสบดีที่ 19 ธันวาคม 2562
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 มกราคม 2563
กรมสรรพากรเปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 มกราคม 2563
กรมสรรพากรเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 50 (1/2563) โดยผู้ประสงค์เข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชี หรือประกาศนียบัตรทางการบัญชี ผู้สนใจสามารถตรวจสอบคุณสมบัติและยื่นคําขอเข้ารับการทดสอบผ่านเครือข่ายอินเทอร์เน็ตได้ตลอด 24 ชั่วโมงไม่เว้นวันหยุดราชการ ที่เว็บไซต์กรมสรรพากร (www.rd.go.th) เพียงช่องทางเดียวเท่านั้น ระหว่างวันที่ 1 - 16 มกราคม 2563 ประกาศรายชื่อผู้มีสิทธิเข้ารับการทดสอบในวันที่ 7 กุมภาพันธ์ 2563 และดําเนินการทดสอบในวันที่ 15 - 16 กุมภาพันธ์ 2563 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ ทั้งนี้ ผลการทดสอบเป็นผู้สอบบัญชีภาษีอากรจะประกาศที่เว็บไซต์กรมสรรพากร (www.rd.go.th) ในวันที่ 30 เมษายน 2563
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center